b"\n_START_ARTICLE_\nAugusta de Brunsvic-Wolfenb\xc3\xbcttel\n_START_SECTION_\nBiografia\n_START_PARAGRAPH_\nEra filla del duc Carles II de Brunsvic-Wolfenb\xc3\xbcttel i de la princesa Augusta del Regne Unit. Augusta era n\xc3\xa9ta del duc Carles I de Brunsvic-Wolfenb\xc3\xbcttel per via paterna mentre que per via materna ho era del pr\xc3\xadncep Frederic del Regne Unit i de la duquessa Augusta de Sax\xc3\xb2nia-Gotha._NEWLINE_El dia 15 d'octubre de 1780 va contraure matrimoni a Brunsvic amb el duc i despr\xc3\xa9s rei Frederic I de W\xc3\xbcrttemberg, fill del duc Frederic II Eugeni de W\xc3\xbcrttemberg i de la marcgravina Frederica de Brandenburg-Schwedt. La parella tingu\xc3\xa9 quatre fills. El primer va ser SM el rei Guillem I de W\xc3\xbcrttemberg, nat el 1781 a L\xc3\xbcben i mort el 1864 al Castell de Rosenstein. Es cas\xc3\xa0 en primeres n\xc3\xbapcies el 1808 a Munic amb la princesa Carolina de Baviera de qui es divorci\xc3\xa0 el 1814. El 1816 es cas\xc3\xa0 a Sant Petersburg amb la gran duquessa Caterina de R\xc3\xbassia de qui qued\xc3\xa0 viudu l'any 1819. El 1820 es cas\xc3\xa0 a Stuttgart en terceres n\xc3\xbapcies amb la princesa Paulina de W\xc3\xbcrttemberg. El segon fill fou la princesa Frederica de W\xc3\xbcrttemberg, nada el 1783 a Sant Petersburg i morta el 1835 a la Vil\xc2\xb7la Mon Repos de Lausana. El 1807 es cas\xc3\xa0 a Par\xc3\xads amb el pr\xc3\xadncep Jeroni Bonaparte. El tercer, la princesa Sofia Dorotea de W\xc3\xbcrttemberg, nada el 1783 a Sant Petersburg i morta a Sant Petersburg el 1784. El quart, el pr\xc3\xadncep Pau de W\xc3\xbcrttemberg, nat el 1785 a Sant Petersburg i mort el 1852 a Par\xc3\xads. Es cas\xc3\xa0 amb la princesa Carlota de Sax\xc3\xb2nia-Hildburghausen el 1805 a Ludwigsburg."